stanford-oval/wikipedia huggingface dataset:
ไทยลีก 4
การเลื่อนชั้นและการตกชั้น > ฤดูกาล 2549 - 2550

สโมสรที่จบ อันดับ 11 ของตาราง (อันดับ 11 และ 12 ในฤดูกาล 2550) ต้องตกชั้นไปทำการแข่งขัน ฟุตบอลชิงถ้วยพระราชทานประเภท ข. และ สโมสรที่ได้ตำแหน่งชนะเลิศและรองชนะเลิศจะได้สิทธิ์เลื่อนชั้นทำการแข่งขันใน ไทยลีกดิวิชั่น 1 ต่อไป
การเลื่อนชั้นและการตกชั้น > ฤดูกาล 2551

ทีม 2 อันดับแรกหลังจากจบฤดูกาล 2551 จากสาย A และ B รวม 4 ทีม จะได้ขึ้นชั้นสู่ไทยลีกดิวิชั่น 1 โดยไม่มีทีมใดต้องตกชั้น เนื่องจากอยู่ระหว่างกระบวนการปรับโครงสร้างลีกใหม่
การเลื่อนชั้นและการตกชั้น > ฤดูกาล 2552

ทีมชนะเลิศจาก 5 ภาค (ภาคเหนือ, ภาคภาคภาคภาคตะวันออกเฉียงเหนือ, กลางและตะวันออก, กรุงเทพและปริมณฑล และใต้) จะเข้าสู่ลีกภูมิภาค ดิวิชั่น 2 2552 รอบ 5 ทีมสุดท้าย โดยจะแข่งขันกันในระบบเหย้า-เยือน ทีม 3 อันดับแรกจะได้ขึ้นชั้นสู่ไทยลีกดิวิชั่น 1 โดยไม่มีทีมใดต้องตกชั้น เนื่องจากอยู่ระหว่างกระบวนการปรับโครงสร้างลีกใหม่
การเลื่อนชั้นและการตกชั้น > ฤดูกาล 2553

ทีมแชมป์และรองแชมป์จาก 5 ภาค (ภาคเหนือ, ภาคตะวันออกเฉียงเหนือ, กลางและตะวันออก, กรุงเทพและปริมณฑล และใต้) รวมกับทีมอันดับ 3 ที่ดีที่สุด จากลีกภูมิภาคภาคเหนือ ลีกภูมิภาคภาคตะวันออกเฉียงเหนือ หรือลีกภูมิภาคภาคกลางและภาคตะวันออก อีก 2 ทีม รวมเป็น 12 ทีม จะเข้าสู่ลีกภูมิภาค ดิวิชั่น 2 2553 รอบแชมป์เปี้ยนส์ลีก โดยจับฉลากแบ่งกลุ่มเป็น 2 กลุ่ม A และ กลุ่ม B กลุ่มละ 6 ทีมโดยจะแข่งขันกันในระบบเหย้า-เยือน ทีม 2 อันดับแรกจะได้ขึ้นชั้นสู่ไทยลีกดิวิชั่น 1 โดยอัตโนมัติและทีมอันดับที่ 1 ของสายยังได้สิทธิ์เข้าไปชิงแชมป์ดิวิชัน 2 ฤดูกาล 2553 ส่วนทีมอันดับ 2 ของสายมาชิงอันดับ 3 ของลีก
การเลื่อนชั้นและการตกชั้น > ฤดูกาล 2554

ทีมแชมป์และรองแชมป์จาก 5 ภาค (ภาคเหนือ, ภาคตะวันออกเฉียงเหนือ, กลางและตะวันออก, กรุงเทพและปริมณฑล และใต้) รวมกับทีมอันดับ 3 ที่ดีที่สุด จากลีกภูมิภาคภาคเหนือ ลีกภูมิภาคภาคตะวันออกเฉียงเหนือ ลีกภูมิภาคภาคกลางและภาคตะวันออก หรือลีกภูมิภาคกรุงเทพและปริมณฑล อีก 2 ทีม รวมเป็น 12 ทีม จะเข้าสู่ลีกภูมิภาค ดิวิชั่น 2 2554 รอบแชมป์เปี้ยนส์ลีก โดยจับฉลากแบ่งกลุ่มเป็น 2 กลุ่ม A และ กลุ่ม B กลุ่มละ 6 ทีมโดยจะแข่งขันกันในระบบเหย้า-เยือน ทีม 2 อันดับแรกจะได้ขึ้นชั้นสู่ไทยลีกดิวิชั่น 1 โดยอัตโนมัติและทีมอันดับที่ 1 ของสายยังได้สิทธิ์เข้าไปชิงแชมป์ดิวิชัน 2 ฤดูกาล 2554 ส่วนทีมอันดับ 2 ของสายมาชิงอันดับ 3 ของลีก
การเลื่อนชั้นและการตกชั้น > ฤดูกาล 2555

ทีมแชมป์และรองแชมป์จาก 5 ภาค (ภาคเหนือ, ภาคตะวันออกเฉียงเหนือ, กลางและตะวันออก, กรุงเทพและปริมณฑล และใต้) รวมกับทีมอันดับ 3 ที่ดีที่สุด จากลีกภูมิภาคที่มีทีมแข่งขัน 18ทีม (ภาคเหนือ กรุงเทพและปริมณฑล ภาคกลางและภาคตะวันออก อีก 2 ทีมที่มีคะแนนที่ดีที่สุด และทีมที่มีคะแนนเป็นลำดับที่3 จะต้องไปเพลย์ออฟกับทีมอันดับสองจากลีกภูมิภาคภาคใต้ ทั้งหมดรวมเป็น 12 ทีม จะเข้าสู่ ลีกภูมิภาค ดิวิชั่น 2 2555 รอบแชมป์เปี้ยนส์ลีก โดยจับฉลากแบ่งกลุ่มเป็น 2 กลุ่ม A และ กลุ่ม B กลุ่มละ 6 ทีมโดยจะแข่งขันกันในระบบเหย้า-เยือน ทีม 2 อันดับแรกจะได้ขึ้นชั้นสู่ ไทยลีกดิวิชั่น 1 โดยอัตโนมัติ
การเลื่อนชั้นและการตกชั้น > ฤดูกาล 2556

โควตารอบแชมเปียนส์ลีก (ลีกภูมิภาค ดิวิชั่น 2 ฤดูกาล 2556)  เพื่อคัดเลือกทีมเลื่อนชั้นสู่ไทยลีกดิวิชั่น 1
ทีมลำดับที่ 1 และ 2 จาก 5 กลุ่ม ภาคเหนือ ภาคตะวันออกเฉียงเหนือ กรุงเทพและภาคกลาง ภาคกลางตะวันออก และภาคกลางตะวันตก และอันดับที่ 1 จากกลุ่มภาคใต้ รวมเป็น 11 ทีม
ทีมลำดับที่ 2 ของกลุ่มภาคใต้ มาทำการเตะเพลออฟกับทีมลำดับที่ 3 ที่ดีที่สุด จาก 2 กลุ่มที่มี 16 ทีม ซึ่งได้แก่ กลุ่มภาคเหนือ และ ภาคตะวันออกเฉียงเหนือ โดยแข่งขันที่สนามเป็นกลาง
รวมเป็น 12 ทีม สำหรับเล่นในรอบแชมเปียนส์ลีก
รอบแชมเปียนส์ลีก แบ่งเป็น 2 กลุ่มๆ ละ 6 ทีม มาแข่งขันกัน โดยแต่ละกลุ่มจะแข่งแบบพบกันหมด เหย้า-เยือน เพื่อหาทีมแชมป์ และรองแชมป์ จำนวนกลุ่มละ 2 ทีมไปเล่นใน "ลีกดิวิชั่น 1" ในปีถัดไป
นัดชิงชนะเลิศ และชิงลำดับที่ 3 ในรอบแชมเปียนส์ลีก ให้นำทีมลำดับที่ 1 ในแต่ละกลุ่มมาทำการแข่งขันระบบเหย้า-เยือน
การเลื่อนชั้นและการตกชั้น > ฤดูกาล 2557

โควตารอบแชมเปียนส์ลีก (ลีกภูมิภาค ดิวิชั่น 2 ฤดูกาล 2557)  เพื่อคัดเลือกทีมเลื่อนชั้นสู่ไทยลีกดิวิชั่น 1 คัดเลือกจากทีมชนะเลิศและรองชนะเลิศของแต่ละกลุ่มภูมิภาค รวม 12 สโมสร ไม่มีการเพลย์ออฟ
รอบแชมเปียนส์ลีก แบ่งเป็น 2 กลุ่มๆ ละ 6 ทีม มาแข่งขันกัน โดยแต่ละกลุ่มจะแข่งแบบพบกันหมด เหย้า-เยือน เพื่อหาทีมแชมป์ และรองแชมป์ จำนวนกลุ่มละ 2 ทีมไปเล่นใน "ลีกดิวิชั่น 1" ในปีถัดไป
แหล่งข้อมูลอื่น

เว็บไซต์อย่างเป็นทางการ
T3 - T4 ทางเฟซบุ๊ก
เตงจี๋

ขุนนาง นักการทูต และขุนพลของจ๊กก๊ก (เสียชีวิต ค.ศ. 251)
| เตงจี๋ (เติ้ง จือ) |
| --- | --- |
鄧芝
รูปปั้นของเตงจี๋ในศาลจูกัดเหลียงในนครเฉิงตู มณฑลเสฉวน

ขุนพลทหารรถรบและทหารม้า (車騎將軍)
ดำรงตำแหน่ง ค.ศ. 243 (243) – ค.ศ. 251 (251)
กษัตริย์: เล่าเสี้ยน
ข้าหลวงมณฑลกุนจิ๋ว (兗州刺史) (ในนาม)
ดำรงตำแหน่ง ค.ศ. 234 (234) – ค.ศ. 243 (243)
กษัตริย์: เล่าเสี้ยน
ขุนพลทัพหน้า (前將軍)
ดำรงตำแหน่ง ค.ศ. 234 (234) – ค.ศ. 243 (243)
กษัตริย์: เล่าเสี้ยน
เสนาธิการทัพหน้า (前軍師)
ดำรงตำแหน่ง ค.ศ. 234 (234) – ค.ศ. 243 (243)
กษัตริย์: เล่าเสี้ยน
ขุนพลเชิดชูยุทธ (揚武將軍)
ดำรงตำแหน่ง ค.ศ. 227 (227) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
ผู้ดูแลทหารส่วนกลาง (中監軍)
ดำรงตำแหน่ง ค.ศ. 227 (227) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
ราชเลขาธิการ (尚書)
ดำรงตำแหน่ง ค.ศ. ป. 221 (ป. 221) – ค.ศ. 227 (227)
กษัตริย์: เล่าปี่ / เล่าเสี้ยน
หัวหน้ารัฐบาล: จูกัดเหลียง
เจ้าเมืองก๋งฮาน (廣漢太守)
ดำรงตำแหน่ง ค.ศ. ? (?) – ค.ศ. ป. 221 (ป. 221)
นายอำเภอผี (郫令)
ดำรงตำแหน่ง ค.ศ. ป. 214 (ป. 214) – ค.ศ. ? (?)
 
ข้อมูลส่วนบุคคล
เกิด: 178 อำเภอซินเหย่ มณฑลเหอหนาน
เสียชีวิต: 251 (73 ปี)
ที่ไว้ศพ: อำเภอจื่อถง มณฑลเสฉวน
บุตร: เตงเลียง
บุพการี: เจิ้ง เทียนเชิง (มารดา)
ญาติ: เตงอู (บรรพบุรุษ)
อาชีพ: ขุนนาง นักการทูต ขุนพล
ชื่อรอง: ปั๋วเหมียว (伯苗)
บรรดาศักดิ์: หยางอู่ถิงโหว (陽武亭侯)

เตงจี๋ (ค.ศ. 178 - 251) มีชื่อภาษาจีนกลางว่า เติ้ง จือ (จีน: 鄧芝)   ชื่อรอง ปั๋วเหมียว (จีน: 伯苗) เป็นขุนนางราชสำนัก นักการทูต และขุนพลของรัฐจ๊กก๊กในยุคสามก๊กของจีน สืบเชื้อสายจากเตงอู (เติ้ง ยฺหวี่) ขุนพลของจักรพรรดิฮั่นกองบู๊ เตงจี๋เริ่มรับราชการในช่วงปลายราชวงศ์ฮั่นตะวันออกโดยอยู่ภายใต้ขุนศึกเล่าปี่ มีตำแหน่งเป็นเจ้าหน้าที่ระดับล่างที่อำเภอผี หลังเล่าปี่พบว่าเตงจี๋เป็นผู้มีความสามารถ เตงจี๋จึงได้เลื่อนตำแหน่งเป็นนายอำเภอของอำเภอผีและภายหลังเป็นเจ้าเมืองของเมืองก๋งฮานและราชเลขาธิการตามลำดับ ในปี ค.ศ. 223 ผู้สำเร็จราชการจูกัดเหลียงส่งเตงจี๋ในฐานะทูตของจ๊กก๊กไปพบซุนกวนผู้ปกครองของง่อก๊กอันเป็นรัฐพันธมิตรของจ๊กก๊ก และฟื้นคืนความเป็นพันธมิตรระหว่างจ๊กก๊กและง่อก๊กเพื่อต่อต้านวุยก๊กอันเป็นรัฐอริร่วม เตงจี๋ปฏิบัติภารกิจสำเร็จและได้รับการยกย่องจากซุนกวนในเรื่องที่ช่วยเสริมสร้างสัมพันธไมตรีระหว่างง่อก๊กและจ๊กก๊ก ในปี ค.ศ. 227 เตงจี๋กลายเป็นขุนพลและเข้าร่วมในการบุกวุยก๊กโดยจ๊กก๊กครั้งแรก ร่วมกับจูล่งนำกองรบล่อเพื่อเบี่ยงเบนความสนใจของโจจิ๋นขุนพลวุยก๊ก แม้ว่าเตงจี๋และจูล่งจะพ่ายแพ้ในยุทธการ แต่ทั้งคู่ก็สามารถรวบรวมกำลังป้องกันอย่างแน่นหนาระหว่างการล่าถอยและลดความสูญเสียให้น้อยที่สุด หลังจูกัดเหลียงเสียชีวิตในปี ค.ศ. 234 เตงจี๋ขึ้นมามีตำแหน่งขุนพลระดับสูงและประจำอยู่บริเวณที่เป็นนครฉงชิ่งในปัจจุบัน เป็นเวลาราว 10 ปีก่อนจะถูกเรียกตัวกลับเซงโต๋นครหลวงของจ๊กก๊กด้วยวัยราว 70 ปีเพื่อรับตำแหน่งเป็นขุนพลทหารรถรบและทหารม้า ในปี ค.ศ. 248 เตงจี๋ปราบปรามกบฏในเมืองฝูหลิง (บริเวณอำเภอเผิงฉุ่ย นครฉงชิ่งในปัจจุบัน) เตงจี๋เสียชีวิตในปี ค.ศ. 251
รูปเตงจี๋จากเกม Romance Of The Three Kingdoms XI
ชีวประวัติช่วงต้น

เตงจี๋เกิดในช่วงปลายราชวงศ์ฮั่นตะวันออก ในอำเภอซินเอี๋ย (新野縣 ซินเหย่เซี่ยน) เมืองงีหยง (義陽郡 อี๋หยางจฺวิ้น) ซึ่งปัจจุบันคืออำเภอซินเหย่ มณฑลเหอหนาน สืบเชื้อสายจากเตงอู (鄧禹 เติ้ง ยฺหวี่) ขุนพลของจักรพรรดิฮั่นกองบู๊ (漢光武帝 ฮั่นกวางอู่ตี้) ในช่วงต้นราชวงศ์ฮั่นตะวันออก
ในช่วงปลายยุคราชวงศ์ฮั่นตะวันออก เตงจี๋ย้ายไปมณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ที่เอ๊กจิ๋วเตงจี๋ไม่เป็นที่รู้จักในหมู่คนท้องถิ่นมากนัก จึงตัดสินใจไปปรึกษาจาง ยฺวี้ ขุนนางระดับล่างในเอ๊กจิ๋วซึ่งมีชื่อเสียงในฐานะหมอดู  จาง ยฺวี้บอกเตงจี๋ว่า "เมื่อท่านอายุมากกว่าเจ็ดสิบ ท่านจะขึ้นมามีตำแหน่งเป็นมหาขุนพล และได้รับบรรดาศักดิ์โหว"
ภายหลังเตงจี๋ได้ยินว่าบังยี่ เจ้าเมืองปาเส (巴西郡 ปาซีจฺวิ้น; ปัจจุบันอยู่บริเวณนครล่างจง มณฑลเสฉวน) มีชื่อเสียงในเรื่องการเลี้ยงผู้ติดตาม จึงเดินทางไปหาและกลายเป็นหนึ่งในผู้ติดตามของบังยี่
เดินทางไปง่อก๊กในฐานะทูตของจ๊กก๊ก

ระหว่างเดือนสิงหาคม ค.ศ. 221 ถึงเดือนตุลาคม ค.ศ. 222 เล่าปี่นำทัพเข้ารบกับซุนกวนอดีตพันธมิตรผู้ทำลายความเป็นพันธมิตรในปี ค.ศ. 219 โดยการยึดอาณาเขตของเล่าปี่ทางใต้ของมณฑลเกงจิ๋วและประหารชีวิตกวนอูขุนพลคนสำคัญคนหนึ่งของเล่าปี่ อย่างไรก็ตาม เล่าปี่กลับเป็นฝ่ายพ่ายแพ้ยับเยินต่อทัพซุนกวนในยุทธการที่อิเหลง
ก่อนเล่าปี่สวรรคตในเดือนมิถุนายน ค.ศ. 223 ซุนกวนพยายามสงบศึกกับเล่าปี่หลังยุทธการที่อิเหลง เล่าปี่จึงส่งซ่ง เหว่ย์ (宋瑋) และบิฮุยเป็นผู้แทนพระองค์ไปพบกับซุนกวนและตกลงสงบศึก หลังการสวรรคตของเล่าปี่ จูกัดเหลียงอัครมหาเสนาบดีแห่งจ๊กก๊กขึ้นเป็นผู้สำเร็จราชการของเล่าเสี้ยนพระโอรสและผู้สืบราชบัลลังก์ของเล่าปี่ เนื่องจากเวลานั้นเล่าเสี้ยนยังทรงพระเยาว์
เมื่อจูกัดเหลียงกลัวว่าซุนกวนจะทำลายสัญญาสงบศึก จึงยังไม่แน่ใจว่าจะทำการประการใด เตงจี๋มาเข้าพบจูกัดเหลียงและบอกว่า "ฝ่าบาทยังทรงพระเยาว์และอ่อนแอ พระองค์เพิ่งขึ้นครองบัลลังก์ เราควรส่งทูตไปง่อเพื่อฟื้นความสัมพันธ์ฉันมิตรกับง่อขึ้นใหม่" จูกัดเหลียงตอบว่า "ข้าก็คิดเรื่องนี้มานานแล้วแต่ยังไม่พบผู้เหมาะสมที่จะทำหน้าที่นี้ บัดนี้ข้าพบผู้เหมาะสมแล้ว" เตงจี๋ถามว่าใครคือผู้ที่จูกัดเหลียงเห็นว่าเหมาะสม จูกัดเหลียงตอบว่า "เป็นท่านนั่นเอง" จึงตั้งให้เตงจี๋เป็นทูตของจ๊กก๊กไปยังง่อก๊กเพื่อพบซุนกวน
เดินทางไปง่อก๊กในฐานะทูตของจ๊กก๊ก > การเดินทางไปง่อก๊กครั้งแรก

เมื่อเตงจี๋เดินทางมาถึงง่อก๊ก ซุนกวนปฏิเสธที่จะให้เตงจี๋เข้าพบ เตงจี๋จึงเขียนฎีกาถึงซุนกวนว่า "กระหม่อมมาที่นี่วันนี้ไม่เพียงเพื่อประโยชน์ของจ๊ก แต่เพื่อประโยชน์ของง่อด้วย" ซุนกวนจึงให้เตงจี๋เข้าเฝ้าและตรัสว่า "ข้าปรารถนาโดยแท้ที่จะผูกพันธมิตรกับจ๊ก แต่ข้ากังวลว่าเจ้าผู้ครองจ๊กยังเยาว์วัยและอ่อนแอ จ๊กเองก็เล็กและอ่อนแอถึงขั้นไม่อาจช่วยตัวเองจากการถูกพิชิตโดยวุย นั่นจึงเป็นเหตุที่ทำให้ข้าต้องไตร่ตรองใหม่"
เตงจี๋ตอบว่า
"ง่อและจ๊กสองรัฐครอบคลุมสี่มณฑล ในขณะที่ฝ่าบาทเป็นวีรบุรุษของยุค จูกัดเหลียงก็เป็นวีรบุรุษของยุคเช่นกัน จ๊กมีเขาสูงเป็นปราการธรรมชาติ ในขณะที่ง่อมีแม่น้ำเป็นแนวป้องกันธรรมชาติ หากเราใช้ข้อได้เปรียบทางภูมิศาสตร์นี้ร่วมกันและสานสัมพันธไมตรีต่อกัน เราก็สามารถพิชิตดินแดนที่บุกเข้าไป เรายังสามารถตั้งมั่นอยู่ได้หากเราถอย นี่เป็นวิถีธรรมชาติของสรรพสิ่ง หากฝ่าบาททรงเห็นด้วยที่จะส่งพระโอรสไปเป็นตัวประกันที่วุย วุยก็จะเรียกพระองค์ไปยังราชสำนักหรือขอรัชทายาทของพระองค์ไปรับใช้วุย หากฝ่าบาทปฏิเสธ วุยก็ใช้เรื่องนี้เป็นข้ออ้างถือว่าฝ่าบาทเป็นกบฏและเข้าโจมตีฝ่าบาท หากเรื่องนี้เกิดขึ้นแล้ว จ๊กก็จะตามร่วมผสมโรงชิงทุกสิ่งทุกอย่างที่ชิงได้จากฝ่าบาท แผ่นดินกังหนำก็จะไม่ใช่ของฝ่าบาทอีกต่อไป"
ซุนกวนไตร่ตรองเป็นเวลานานก่อนจะตรัสตอบว่า "ท่านพูดถูก" จึงตัดสินใจตัดความสัมพันธ์กับวุยก๊ก และสานความเป็นพันธมิตรกับจ๊กก๊ก แล้วจึงตั้งให้เตียวอุ๋นเป็นทูตเดินทางไปกับเตงจี๋กลับไปยังจ๊กก๊ก เตงจี๋ยังเจรจาขอตัวเตียวอี้กลับคืนมา ซึ่งก่อนหน้านี้เตียวอี้ถูกจับระหว่างการก่อการกำเริบโดยคนท้องถิ่นในภูมิภาคหนานจงที่นำโดยยงคีและส่งตัวไปยังง่อก๊ก
เสียชีวิต

เตงจี๋เสียชีวิตในปี ค.ศ. 251 ขณะอายุ 74 ปี (ตามการนับอายุแบบเอเชียตะวันออก) ศพถูกฝังในตำแหน่งทางตะวันตกเฉียงใต้ 5 ลี้  ของอำเภอจื่อถง มณฑลเสฉวน
ไมลีย์ ไซรัส

| ไมลีย์ ไซรัส |
| --- | --- |
ไซรัสในปี 2019
เกิด: เดสทินี โฮป ไซรัส  (1992-11-23) 23 พฤศจิกายน ค.ศ. 1992 (31 ปี)
สัญชาติ:  สหรัฐ
คู่สมรส: เลียม เฮมส์เวิร์ท (สมรส 2018; หย่า 2020)
อาชีพทางดนตรี
แนวเพลง: ป็อป อาร์แอนด์บี คันทรี ร็อก
ช่วงปี: 2003–ปัจจุบัน
ค่ายเพลง: วอลต์ดิสนีย์เรเคิดส์ ฮอลลีวูดเรเคิดส์ อาร์ซีเอเรเคิดส์ สไมลีย์ ไมลีย์

เว็บไซต์: MileyCyrus.com
 นักดนตรี
ไมลีย์ เรย์ ไซรัส (อังกฤษ: Miley Ray Cyrus) หรือชื่อเกิด เดสทินี โฮป ไซรัส (อังกฤษ: Destiny Hope Cyrus) ซึ่งรู้จักกันในนาม ไมลีย์ ไซรัส (อังกฤษ: Miley Cyrus) เกิดเมื่อวันที่ 23 พฤศจิกายน ค.ศ. 1992 เป็นนักร้อง นักแต่งเพลง และนักแสดงชาวอเมริกัน ไซรัสเป็นที่รู้จักในบทนำเป็น “ไมลีย์ สจ๊วต” ในซีรีส์ทางโทรทัศน์เรื่อง แฮนนาห์ มอนทานา ทางดิสนีย์แชนแนล
ไซรัสเป็นที่สนใจหลังจากแฮนนาห์ มอนทานา เมื่อเดือนมีนาคม 2006 หลังจากประสบความสำเร็จจากรายการ ต่อมาในเดือนตุลาคม 2006 ออกซีดีเพลงประกอบซีรีส์ที่มีเธอร้องเพลงประกอบโชว์นี้ 8 เพลง ไซรัสออกผลงานเดี่ยวชุดแรก Meet Miley Cyrus เมื่อวันที่ 23 มิถุนายน ค.ศ. 2007 จากนั้นออกผลงานอัลบั้มที่ 2 Breakout เมื่อวันที่ 22 กรกฎาคม ค.ศ. 2008 ถือเป็นอัลบั้มแรกที่ไม่เกี่ยวกับซีรีส์ แฮนนาห์ มอนทานา ซึ่งทั้งสองอัลบั้มก็ประสบความสำเร็จขึ้นชาร์ทอันดับ 1 ในชาร์ทบิลบอร์ด 200 ในปี 2008 ภาพยนตร์เรื่อง Hannah Montana & Miley Cyrus: Best of Both Worlds Concert ออกฉายด้วยรายได้สูงสุดในสัปดาห์ด้วยจำนวนโรงฉาย 1000 โรง เธอยังบันทึกเสียงในเพลง "I Thought I Lost You" เป็นเพลงประกอบ ที่ได้รับการเสนอชื่อเข้าชิงรางวัลลูกโลกทองคำอีกด้วย จากนั้นเธอเสร็จสิ้นการถ่ายทำภาพยนตร์เรื่อง Hannah Montana, titled Hannah Montana: The Movie ที่ออกฉายวันที่ 10 เมษายน ค.ศ. 2009
ในปี 2008 ไซรัสได้อยู่ในรายชื่อท่ามกลางศิลปิน นักแสดง และเหล่าเอนเทอร์เทนเนอร์ จากนิตยสารไทม์ ในการจัดอันดับ 100 อันดับ คนที่มีอิทธิพลที่สุดในโลก ฟอร์บ ยังจัดอันดับเธออยู่อันดับ 35 ในหัวข้อ "100 คนดัง" ด้วยเธอมีรายได้มากกว่า 25 ล้านเหรียญสหรัฐในปี 2008
ชีวิตและครอบครัว

ไมลีย์เกิดเมื่อวันที่ 23 พฤศจิกายน 2535 ที่เมืองแฟรงคลิน รัฐเทนเนสซี เป็นธิดาของบิลลี เรย์ ไซรัส นักร้อง กับเลทีเชีย จีน "ทีช" ไซรัส (สกุลเดิม ฟินลีย์) มารดา เมื่อแรกเกิดเธอมีปัญหาภาวะหัวใจเต้นผิดจังหวะชนิดเร็วที่สม่ำเสมอ (supraventricular tachycardia) เธอมีชื่อเดิมว่า เดสทินี โฮป ไซรัส (Destiny Hope Cyrus) ที่บิดามารดาตั้ง เพราะเชื่อว่าชีวิตเธอจะมีแต่สิ่งดี ๆ และตั้งชื่อเล่นให้ว่า สไมลีย์ (Smiley) ที่แปลว่ายิ้มแย้ม เพราะขณะที่เธอยังเป็นทารกเธอมักยิ้มอยู่เนืองนิจ ในปี 2551 เธอเปลี่ยนชื่อเป็น ไมลีย์ เรย์ ไซรัส (Miley Ray Cyrus) โดยชื่อกลางมาจากชื่อของรอนัลด์ เรย์ ไซรัส (Ronald Ray Cyrus) ปู่ที่เป็นนักการเมืองซึ่งเสียชีวิตไปก่อนหน้า
ด้วยคำแนะจากค่ายเพลงที่พ่อของเธอสังกัดอยู่ พ่อแม่ของไมลีย์จึงสมรสอย่างเงียบ ๆ เมื่อวันที่ 28 พฤศจิกายน 2536 และมีบุตรด้วยกันอีกสองคนคือไบรสัน (Braison) และโนอาห์ (Noah) นอกจากนี้ทีช มารดายังมีบุตรจากการสมรสก่อนหน้าสองคน คือ เทรซ (Trace) และแบรนดี (Brandi) ส่วนบิลลีบิดาก็มีบุตรจากความสัมพันธ์กับคริสติน ลักกี (Kristin Luckey) ชื่อคริสโตเฟอร์ โคดี (Christopher Cody) ปัจจุบันอยู่ที่รัฐเซาท์แคโรไลนา ซึ่ง สำนักข่าวเอบีซีไพร์มไทม์ (ABC News: Primetime) ว่าทั้งไมลีย์และคริสโตเฟอร์ เป็นพี่น้องต่างมารดาที่เกิดในปีเดียวกัน และเป็นบุตรนอกสมรสทั้งคู่ ซึ่งเรื่องดังกล่าวก็ถูกปกปิดโดยค่ายเพลงที่บิลลีสังกัดด้วยเช่นกัน ทั้งนี้พี่น้องทั้งสี่คนของเธอล้วนเข้าวงการบันเทิงในฐานะนักร้องและมือกีตาร์ของวง เมโทรสเตชัน (Metro Station) โนอาห์เป็นนักแสดงหญิง ไบรสันเป็นนายแบบ  และแบรนดีเป็นนักข่าว ทั้งนี้ไมลีย์มีดอลลี พาร์ตันเป็นแม่ทูนหัว
ชีวิตด้านการงาน

ไมลี่ย์ ไซรัส เข้ามาโดยการพากย์เสียงเรื่อง Daisy Rock Guitars ในปี 2004, เมื่อเธอได้แสดงงานของเธอในการพากย์เสียงนั้น The Stardust Series Acoustic Electric Pink Sparkle Disney
ได้ปล่อยคลอเลคชั่นเสื้อผ้าของ Hannah Montana ในช่วงซัมเมอร์ปี 2007, ไมลี่ย์ได้ช่วยออกแบบเสื้อผ้าบางชุดในคลอเลคชั่นนี้ด้วย
ในเดือนธันวาคม 2007 นั้นเธอได้อันดับที่ 17 การจัดอันดับ Top Twenty Superstars ที่อายุต่ำกว่า 25 ปี และมีรายได้ 3.5 ล้านดอลล่าร์สหรัฐต่อปีของนิตยสาร Forbes
ในเดือนเมษายน 2008 ได้มีการทำหุ่นขี้ผึ้งของไมลี่ย์ที่มาดามทุซโซ ในนิวยอร์ก และไมลี่ย์ได้เซ็นสัญญา เขียนอัตชีวประวัติของเธอจนมาถึงตอนที่เธออายุ 16 คือ “Miles To Go” เขียนกับ Hilary Liftin และได้วางจำหน่ายโดยสำนักพิมพ์ Disney-Hyperion Books ในเดือน มีนาคม 2009, ในหนังสือนั้นมีเรื่องราวที่เกี่ยวกับความสัมพันธ์ของพ่อกับเธอ, ความคิดเห็นของเธอกับสื่อ, เรื่องด้านความรัก, อนาคตที่เธอใฝ่ฝัน เรื่องราวต่าง ๆ ที่ผ่านมาจนกระทั่งมีเธอในวันนี้
“Miles To Go” คว้าอันดับหนึ่งหนังสือขายดีของ New York Times children’s ครั้งแรกที่ได้จัดพิมพ์ไป 1 ล้านเล่มตามที่วางแผน
ในเดือนสิงหาคม 2009, ไมลี่ย์ได้ร่วมกับ Max Azria ออกแบบเสื้อผ้าสาววัยรุ่น สามารถหาซื้อได้ที่ Walmart เท่านั้น และไมลี่ย์ได้ปล่อย EP: The Time of Our Lives ออกมาร่วมกับเดอะ ลายน์ และ เวลมาร์ท The Line จะมีเสื้อผ้าลายมัดย้อม, ลายปัก และ ลายหมากรุก
มีการ วิจารณ์เสื้อผ้าพวกนี้ว่า “เสื้อผ้าพวกนี้ไม่รกรุงรัง ดูมีค่า และน่าทะนุถนอม แต่ยอมรับว่าเสื้อผ้าพวกนี้ไม่ได้ขายภายใต้แบรนด์ของ Hannah Montana แต่อย่างใด และคาดว่าจะได้คำตอบรับอย่างดี”
ผลงานด้านการแสดง > หนังภาพยนตร์

| ผลงานทางภาพยนตร์> ปี | ผลงานทางภาพยนตร์> ชื่อเรื่อง | ผลงานทางภาพยนตร์> แสดงเป็น | ผลงานทางภาพยนตร์> เพิ่มเติม |
| --- | --- | --- | --- |
| 2546 | Big Fish ( จอมโวผู้ยิ่งใหญ่ ) | Ruthie | ตัวประกอบ |
| 2550 | High School Musical 2 (มือถือไมค์ หัวใจปิ๊งรัก 2) | เด็กผู้หญิงที่สระน้ำ | ไมลี่ย์ปรากฏเป็นช่วง ๆ |
| 2551 | Bolt ( ซูเปอร์โฮ่ง ฮีโร่หัวใจเต็มร้อย ) | เพ็นนี | พากย์เสียง |
| 2551 | Hannah Montana & Miley Cyrus: Best of Both Worlds Concert | เป็นตัวเธอเอง | ภาพยนตร์คอนเสิร์ต |
| 2552 | Hannah Montana: The Movie | ไมลี่ย์ สจ๊วต | ตัวละครหลัก |
| 2553 | The Last Song | เวอโรนิก้า "รอนนี่" มิเลอร์ | ตัวละครหลัก |
| 2553 | Sex and The City 5 | เป็นตัวเธอเอง | ไมลี่ย์ปรากฏเป็นช่วง ๆ |
| 2554 | Justin Bieber: Never Say Never | เป็นตัวเธอเอง | ไมลี่ย์ปรากฏเป็นช่วง ๆ |
| 2555 | LOL: Laughing Out Loud | โลล่า | ตัวละครหลัก |
| 2555 | So Undercover | มอลลี่ย์ | ตัวละครหลัก |
| 2557 | Miley Cyrus: Tongue Tied | เป็นตัวเธอเอง | ตัวละครหลัก |
| 2558 | Jeremy Scott: The People's Designer | เป็นตัวเธอเอง | ไมลี่ย์ปรากฏเป็นช่วง ๆ |
| 2558 | The Night Before | เป็นตัวเธอเอง | ไมลี่ย์ปรากฏเป็นช่วง ๆ |
| 2558 | A Very Murray Christmas | เป็นตัวเธอเอง | ไมลี่ย์ปรากฏเป็นช่วง ๆ |
ผลงานด้านการแสดง > ซีรีส์โทรทัศน์

| ซีรีส์ในโทรทัศน์> ปี | ซีรีส์ในโทรทัศน์> ชื่อเรื่อง | ซีรีส์ในโทรทัศน์> รับบทเป็น | ซีรีส์ในโทรทัศน์> เพิ่มเติม |
| --- | --- | --- | --- |
| 2546 | Doc | เคลี่ | นักแสดงรับเชิญ |
| 2549- 2554 | Hannah Montana | ไมลี่ย์ สจ๊วด / แฮนน่าห์ มอนทาน่า | ตัวละครหลัก |
| 2549 | That's So Suite Life of Hannah Montana | ไมลี่ย์ สจ๊วด | ร่วมแสดงซีรีส์ตอนพิเศษกับซีรีส์ That's So Raven และ The Suite Life of Zack & Cody |
| 2550 | The Emperor's New School | ย้าต้า | พากย์เสียง |
| 2550 | 2007 Disney Channel Games | เป็นตัวเธอเอง | รายการพิเศษ ดิสนี่ ชาแนล |
| 2550 | The Replacements | ดาราดัง | พากย์เสียง |
| 2551 | Studio DC: Almost Live | เป็นตัวเธอเอง | รายการพิเศษ ดิสนี่ ชาแนล |
| 2552 | Wizards on Deck with Hannah Montana | ไมลี่ สจ๊วด | ร่วมแสดงซีรีส์ตอนพิเศษกับซีรีส์ The Suite Life on Deck และ Wizards of Waverly Place |
| 2555 | Punk'd | เป็นตัวเธอเอง | 2 ตอน |
| 2556 | Miley: The Movement | เป็นตัวเธอเอง | สารคดีชีวประวัติส่วนตัว |
| 2556 | 21 Candles: Miley's MTV Moments | เป็นตัวเธอเอง | รายการพิเศษ |
| 2556 | Saturday Night Live | แขกรับเชิญ/นักร้อง | ตอน "Miley Cyrus" |
| 2557 | MTV Unplugged | เป็นตัวเธอเอง | รายการพิเศษ |
| 2557 | Miley Cyrus: Bangerz Tour | เป็นตัวเธอเอง | รายการพิเศษ |
| 2558 | Stone Quackers | Skateboarding pigeon (พากย์เสียง) | ตอน  "A Farewell to Kings"/"The Bug Show" |
| 2558 | Saturday Night Live | แขกรับเชิญ/นักร้อง | ตอน "Miley Cyrus" |
| 2559 | The Voice | Key Advisor/Coach |  |
| 2559 | Crisis in six scenes | ลูซี่ | ตัวละครหลัก 6 ตอน |
| 2562 | Black Wirror | Ashley O (แสดงเอง)/ Ashley Too (พากษ์เสียง) | ตอน"Rachel,Jack and Ashley Too" |
ผลงานเพลง > สตูดิโออัลบั้ม

Meet Miley Cyrus (2007)
Breakout (2008)
Can't Be Tamed (2010)
Bangerz (2013)
Miley Cyrus & Her Dead Petz (2015)
Younger Now (2017)
Plastic Hearts (2020)
Endless Summer Vacation (2023)
ผลงานเพลง > อีพี

The Time of Our Lives (2009)
Spotify Singles (2017)
Spotify Singles – Holiday (2017)
She Is Coming (2019)
ผลงานเพลง > อัลบั้มแสดงสด

Best of Both Worlds Concert (2008)
iTunes Live from London (2009)
Attention: Miley Live (2022)
ทัวร์คอนเสิร์ต

Best of Both Worlds Tour (2007–2008)
Wonder World Tour (2009)
Gypsy Heart Tour (2011)
Bangerz Tour (2014)
Milky Milky Milk Tour (2015)
Attention Tour (2022)
แหล่งข้อมูลอื่น

ไมลีย์ ไซรัส ที่อินเทอร์เน็ตมูวีเดตาเบส
ไมลีย์ ไซรัส ที่เฟซบุ๊ก
ไมลีย์ ไซรัส ที่เอกซ์ (ทวิตเตอร์)
ไมลีย์ ไซรัส ที่อินสตาแกรม
ไมลีย์ ไซรัส ที่ติ๊กต็อก
ไทรอัมส์คิงดอม

| ไทรอัมพ์ส คิงดอม |
| --- | --- |
งานแถลงข่าว Z-MYX LIVE VOL.1 WITH TRIUMPHS KINGDOM AND YOKEE PLAYBOY
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป, แดนซ์
ช่วงปี: พ.ศ. 2542 - 2544, 2547, 2556 - ปัจจุบัน
ค่ายเพลง: โดโจ ซิตี้ (2542 - 2544) อิสระ (2556 - ปัจจุบัน)

สมาชิก: สุรัตนาวี สุวิพร (โบ) กรภัสสรณ์ รัตนเมธานนท์ (จอยซ์)
ไทรอัมพ์ส คิงดอม (อังกฤษ: Triumphs Kingdom) ศิลปินดูโอกลุ่มที่สองจากค่ายโดโจ ซิตี้ เป็นสังกัดย่อยของเบเกอรี่มิวสิค ที่สร้างกระแสความโด่งดังในยุคนั้นด้วยสไตล์การแต่งตัวแบบญี่ปุ่นที่หวือหวา จนกลายเป็นทอล์คออฟเดอะทาวน์ ในเวลานั้นหมู่เด็กสยามและวัยรุ่นที่ตามกระแส พวกเธอคือสัญลักษณ์ที่หากเป็นทุกวันนี้คงต้องเรียกว่า "ตัวแม่" แฟชั่นสายเดี่ยว กางเกงขาสั้นของโบ และกระโปรงยาวเกาะอกของจอยซ์ กับรองเท้าส้นตึกแบบสปอร์ตี้ สไตล์วัยรุ่นญี่ปุ่นย่านฮาราจูกุ ในแบบ sexy cawaii เป็นสิ่งที่หลุดออกมาจากแม็กกาซีน Katch มาโลดแล่นอยู่ในรายการเพลง มิวสิควิดีโอ และเวทีคอนเสิร์ต ในยุคนั้นผู้ใหญ่มองว่าพวกเธอดูแรงเพราะขายความน่ารักปนเซ็กซี่เล็ก ๆ ผิดกับนักร้องหญิงรุ่นเดียวกันที่ยังแต่งตัวมิดชิด หลังจากนั้น สุรัตนาวี สุวิพร (โบ) ก้าวขึ้นมาเป็นศิลปินเดี่ยวในสังกัดเบเกอรี่มิวสิค ส่วน กรภัสสรณ์ รัตนเมธานนท์ (จอยซ์) ต้องออกจากวงการเพราะมีคดีความเกี่ยวกับยาเสพติด โดยถูกศาลพิพากษาให้จำคุก โดยไม่รอลงอาญา หลังจากจอยซ์ได้รับการปล่อยตัวจากเรือนจำ ทั้งคู่ได้ขึ้นแสดงร่วมกันอีกครั้ง ในคอนเสิร์ต BoydKo Family Christmas Together เมื่อวันที่ 28 ธันวาคม 2556  ณ อิมแพ็ค อารีน่า เมืองทองธานี
ต้นเดือนกรกฎาคม พ.ศ. 2557 โบและจอยซ์ออกมาประกาศไม่ทำอัลบั้มวงแล้ว ด้วยเหตุที่เลยวัยและปัจจัยอะไรหลายอย่าง ๆ แต่อาจจะมีการร่วมงานเป็นโปรเจกต์พิเศษแทน
เมื่อวันเสาร์ที่ 27 ธันวาคม 2557 ไทรอัมพ์ส คิงดอม ได้ขึ้นคอนเสิร์ตใหญ่ รวมพลสาวก โดโจ ซิตี้ และ B5 ภายใต้ชื่อว่า  “LOVEiS SpecialDOJO-B5 Super ติ่ง Home Coming Live Concert”  ณ อิมแพ็ค อารีน่า เมืองทองธานี
สมาชิก

| ชื่อ-นามสกุล | ชื่อเล่น | วันเกิด |
| --- | --- | --- |
| กรภัสสรณ์ รัตนเมธานนท์ | จอยซ์ | 17 พฤศจิกายน พ.ศ. 2523 (44 ปี) |
| สุรัตนาวี สุวิพร | โบ | 15 เมษายน พ.ศ. 2524 (43 ปี) |
ผลงาน > Triumphs Kingdom (2542)

อย่าเข้าใจฉันผิด (don't get me wrong)
ดีเถอะนะ (my mistake)
รัก ๆ..รัก (love love love)
อย่าน้อยใจเลย (i'm sorry)
คู่กัน (we couple)
บ้านของฉัน (my house)
ทุกเวลา (call me anytime)
อย่าน้อยใจเลย (i'm sorry) pop version
อย่าเข้าใจผิด (don't get me wrong) afro&star glasses mix
รัก ๆ..รัก (love love love) love mix extended
ผลงาน > Triumphs Kingdom 1.1 (2542)

คนขี้อาย
อย่าเข้าใจฉันผิด
กลัว (ORIGINAL SOUNDTRACK)
รักๆ..รัก
ดีเถอะนะ
คู่กัน
บ้านของฉัน
อย่าน้อยใจเลย
ทุกเวลา
กลัว (ORIGINAL)
ผลงาน > Twice TK - X' Mas Kingdom Version (2542) / Common Version (2543)

อยู่นานๆอีกนิด (Obsess)
งานเลี้ยง (Lonely Party)
อ้วน (Completely perfect)
ผ้าเช็ดหน้า (Handkerchief)
อย่าทำฉันร้องไห้ feat. Dear Mom (Don't Make Me Cry)
คนขี้เหงา (Lonesome today)
กันและกัน (You & me)
ฉันรอได้ไหม (Can I wait)
เคย (Used to)
คืนนี้ขอหอม (Kiss you tonight)
ผลงาน > TK Vision (2544)

ถอด off
ล่ำบึก macho
นี่ นี่ hey!
กอด will somebody hug me please
อดใจไม่ได้ can't help falling in love
เขิน shy
ว้าเหว่ lonesome sea
ห้ามใจไม่ไหว just can't stop this feeling
ไม่มีอะไรหรอก don't worry
เผื่อว่าวันพรุ่งนี้ just in case
ถอด off (anthem mix version)
ผลงาน > The Best of TK FOREVER 99-01 (2544)

forever (Soundtrack "Goal Club")
รักๆ...รัก love love love
อยู่นานๆอีกนิด obsess
ห้ามใจไม่ไหว just can't stop this feeling
ผ้าเช็ดหน้า handkerchief
ตอบแทน reward original version
ถอด off
อ้วน completely perfect
อย่าเข้าใจฉันผิด don't get me wrong
ล้ำบึ้ก macho
ตอบแทน reward dance version (ประกอบโฆษณา Sunsilk. (2000)
งานเลี้ยง lonely party
ผลงาน > Promotional Single

ตบจูบ Kiss My Ace (โปรเจกต์พิเศษ เชียร์นักกีฬาวอลเลย์บอลหญิงไทย ในศึก 2016 FIVB Volleyball World Grand Prix สนามสุดท้าย ซึ่งไทยได้รับการเป็นเจ้าภาพ)
ผลงาน > เพลงประกอบละคร

เพลง "คู่กัน" ประกอบละครเรื่อง รองเท้าแก้ว ช่อง 3 (พ.ศ. 2542)
เพลง "ไม่มีอะไรหรอก" ประกอบละครเรื่อง รักเกิดในตลาดสด ช่อง 7 (พ.ศ. 2544)
ผลงาน > เพลงประกอบภาพยนตร์

เพลง "Forever" ประกอบภาพยนตร์เรื่อง Goal Club (พ.ศ. 2544)
เพลง "ผ้าเช็ดหน้า" และเพลง "กันและกัน" ประกอบภาพยนตร์เรื่อง เธอกับฉันกับฉัน (พ.ศ. 2566)
ผลงาน > เพลงประกอบการแสดง

เพลงธีม "Why" ประกอบทอล์คโชว์ FaraTALK (พ.ศ. 2567)
ผลงาน > เพลงประกอบโฆษณา

เพลง "ตอบแทน" ประกอบโฆษณา Sunsilk (พ.ศ. 2543)
คอนเสิร์ต

Fantasy TK (คอนเสิร์ตรวมศิลปินค่ายโดโจ ซิตี้) สิงหาคม พ.ศ. 2542
Bakery The Concert 2001 (รวมศิลปินค่ายเบเกอรี่มิวสิคและโดโจ ซิตี้) กุมภาพันธ์ พ.ศ. 2544
Z See Concert วันเสาร์ที่ 21 กุมภาพันธ์ พ.ศ. 2547
B DAY THE CONCERT (รวมศิลปินค่ายเบเกอรี่มิวสิค และโดโจ ซิตี้) ธันวาคม พ.ศ. 2547
P.O.P Party of The Bakerian  29 มิถุนายน พ.ศ. 2556
Boyd Ko Family Christmas Together  วันเสาร์ที่ 28 ธันวาคม พ.ศ. 2556
Dojo B5 Super ติ่ง Home Coming Live Concert  วันเสาร์ที่ 27 ธันวาคม พ.ศ. 2557
ฺB Day Dance Party มิถุนายน พ.ศ. 2558
Z-MYX Live Vol.1 with Triumphs Kingdom and Yokee Playboy วันศุกร์ที่ 30 ตุลาคม พ.ศ. 2558
The Boyd Ko Awards วันเสาร์ที่ 26 ธันวาคม พ.ศ. 2558
1st Fan Meet Triumphs Kingdom วันเสาร์ที่ 5 พฤศจิกายน พ.ศ. 2565
มิวสิควีดีโอ

เพลง "สาละวัน" ของศิลปิน โจอี้ บอย
เพลง "ต่อให้ใครไม่รัก" ของศิลปิน เอช
เพลง "สุดสวิงริงโก้อีโต้บั๊มพ์" ของ อุดม แต้พานิช feat. ดา เอ็นโดรฟิน
ผลงานโฆษณา

โฆษณา ซันซิล (พ.ศ. 2543)
โฆษณา เชนไดรท์ (พ.ศ. 2558)
ผลงานภาพยนตร์

ฟรีแลนซ์..ห้ามป่วย ห้ามพัก ห้ามรักหมอ (ดารารับเชิญ)